CELEX: 62022TN0034
Language: mt
Date: 2022-01-20 00:00:00
Title: Kawża T-34/22: Rikors ippreżentat fl-20 ta’ Jannar 2022 – Cunsorziu di i Salamaghji Corsi – Consortium des Charcutiers Corses et vs Il-Kummissjoni

7.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/33
            
         
      Rikors ippreżentat fl-20 ta’ Jannar 2022 – Cunsorziu di i Salamaghji Corsi – Consortium des Charcutiers Corses et vs Il-Kummissjoni
      (Kawża T-34/22)
      (2022/C 109/43)
      Lingwa tal-kawża: il-Franċiż
      
         Partijiet
      
      
         Rikorrenti: Cunsorziu di i Salamaghji Corsi – Consortium des Charcutiers Corses et (Borgo, Franza) (rappreżentanti: T. d Haan u V. Le Meur-Baudry, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni (UE) 2021/1879 tas-26 ta’ Ottubru 2021 li tirrifjuta tliet applikazzjonijiet għall-protezzjoni ta’ isem bħala indikazzjoni ġeografika f’konformità mal-Artikolu 52(1) tar-Regolament (UE) Nru 1151/2012 tal-Parlament Ewropew u tal-Kunsill (“Jambon sec de l’Île de Beauté” (IĠP), “Lonzo de l’Île de Beauté” (IĠP), “Coppa de l’Île de Beauté” (IĠP)) (1);
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv ibbażat fuq ksur, minn naħa, tal-Artikoli 49, 50 u 52 tar-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (ĠU 2012, L 343, p. 1, rettifiki fil-ĠU 2013, L 55, p. 27, fil-ĠU 2015, L 191, p. 10, fil-ĠU 2019, L 216, p. 40) u, min-naħa l-oħra, tal-prinċipju ġenerali tad-dritt tal- l-awtorità ta’ res judicata, sa fejn il-Kummissjoni qabżet il-limiti tas-setgħat mogħtija lilha minn dan ir-regolament.
               
            
                  2.
               
               
                  It-tieni motiv huwa bbażat fuq ksur tal-Artikoli 7 u 13 tar-Regolament Nru 1151/2012 sa fejn il-Kummissjoni wettqet żball meta applikat id-dispożizzjonijiet imsemmija iktar ’il fuq.
               
            
         (1)  ĠU 2021, L 383, p. 1.